Ģeoloģiskais dabas piemineklis **Simtēnu (Dzirnes) ala**

MK 175. noteikumu piel. Nr. 36

**Detalizēts apraksts**

**Adrese**

Amatas novadā, Drabešu pagastā, Gaujas nacionālā parka dabas lieguma zonā, Natura 2000 teritorijā.

Ģeogrāfiskās koordinātes E25 10,738' un N57 15,963', jeb x571106, y347619 LKS92 sistēmā.

**Ģeogrāfiskais novietojums**

Gaujas senlejas atzara nogāzē un blakus senlejai, Gaujavas zemienē.

**Ģeoloģiskie veidojumi**

Vismaz 40 m gara, iespaidīga ala vidusdevona Živetas stāva Gaujas svītas smilšakmeņos. Teritorijā atrodas vairāki avoti un avoksnāji. Pie alas ir arheoloģisku atradumu vieta. Iespējams, ka alā senatnē dzīvojuši cilvēki.

**Izmēri**

Dabas pieminekļa platība 13,68 ha.

**Debits**

Nav datu.

**Unikālās vērtības**

Ievērojamu izmēru ala, kurā joprojām notiek nobrukumu procesi. Liela kultūrvēsturiska nozīme kā arheoloģisku atradumu vietai.

**Ainaviskuma raksturojums**

Ainaviski izteiksmīga teritorija. Pati alas ieeja - necila.

**Stratigrāfija**

Vidusdevona Živetas stāva Gaujas svīta.

**Uzbūve**

Nobrukumu pēdas alā, lāseņu garoziņas un stalaktīti - netipiski smilšakmens alām.

**Viela**

Balti un sarkani smilšakmeņi.

**Procesi**

Alā viscaur ir nogāzušies smilšakmeņu bluķi, alā turpinās nobrukumu procesi.

**Dabas aizsardzība**

Objekta teritorijā atrodas Eiropas nozīmes biotopi – smilšakmens atsegumi (8220), netraucētas alas (8310), avoti un avoksnāji (7160).

**Citas vērtības**

Teritorija ir nozīmīgu arheoloģisku atradumu vieta.

**Stāvoklis**

Stāvoklis kopumā labs.

**Bojājumi**

Nav nozīmīgu bojājumu.

**Apdraudējumi**

Nav būtisku apdraudējumu.

**Apsaimniekošana**

Teritorijā nav nekādas informācijas par dabas vērtībām un nekādas labiekārtojuma infrastruktūras.

**Piezīmes**

Apraksts, novērtējumi un robežu izmaiņu pamatojums balstīti uz līgumdarba pētījuma apsekojuma un literatūras datiem.

**Novērtējumi**

Unikālās vērtības - 4

Ainaviskums - 3

Zinātniskais nozīmīgums:

Stratigrāfija - 3

Uzbūve - 4

Viela - 3

Procesi - 4

Citas vērtības - 4

Novērtējumu summa - 25

**Robežu izmaiņu pamatojums**

Līdzšinējā dabas pieminekļa platība 18,66 ha. Izmainītā platība 13,68 ha. Teritorija

samazināta, jo robežas tiek pieskaņotas reljefam, ietverot alu, atsegumus, avotus un avoksnājus, un ņemot vērā zemes lietojuma veidus.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem ģeoloģijas (stratigrāfijas, ģeomorfoloģijas, hidroģeoloģijas), sugu un biotopu pētījumiem, gan kā ainaviski vērtīgu dabas veidojumu kopumu. Ņemot vērā, ka ala ir grūti pieejama un nobrukumu bīstama, tūristu apmeklējumi alā nebūtu veicināmi.

Nepieciešams izvietot informāciju par teritorijas ģeoloģiskajām vērtībām, robežzīmes ar teritorijas nosaukumu, kā arī ierīkot minimāli nepieciešamo labiekārtojumu teritorijas apskatei.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.